Allir finna öðru hvoru fyrir depurð . Einkenni þunglyndis eru í eðli sínu þau sömu og einkenni depurðar , nema hvað þau eru alvarlegri og langvinnari og hafa viðtæk áhrif á daglegt líf viðkomandi . Allir geta orðið þunglyndir , ungir og aldnir , konur og karlar , fátækir og ríkir . Alvarlegu þunglyndi fylgja ýmis einkenni til viðbótar því að vera dapur eða niðurdreginn . Í þunglyndi verða ekki aðeins breytingar á líðan , heldur einnig á hugsunum , líkamsviðbrögðum og hegðun . Margir sem eiga við þunglyndi að stríða fá ekki þá hjálp sem þeir þurfa á að halda . Þunglyndi er vangreindur sjúkdómur , því aðeins hluti þeirra sem eru þunglyndir fá rétta greiningu og þar með rétta meðhöndlun . Í hugrænni atferlismeðferð eru kenndar aðferðir til að takast á við þunglyndi sem fólk getur gripið til hvenær sem á þarf að halda . Því miður er algengt að fólk fái endurtekin þunglyndistímabil . Þess vegna er mikilvægt að læra og tileinka sér aðferðir til að fyrirbyggja slík bakslög .